Ministrul se îndrepta spre ședința social-democraților, când mașina sa a fost acroșata de altă mașină.

Ministrul nu este rănit grav, însa a fost dus la Spitalul Floreasca pentru investigații, potrivit sursei citate.

"În cursul zilei de astăzi (luni, n.r.), autovehiculul în care se afla ministrul Transporturilor Răzvan Cuc a fost implicat într-un eveniment de circulaţie. Menţionăm că ministrul Transporturilor nu conducea respectivul autoturism. Instituţiile abilitate desfăşoară cercetări cu privire la circumstanţele producerii evenimentului respectiv", anunţă şi Ministerul Transporturilor.

Accidentul a avut loc în apropierea Gării de Nord în timp ce ministrul se deplasa către sediul Guvernului.

Potrivit Poliţiei Rutiere, luni dimineaţa în jurul orei 10.00, s-a produs un accident rutier pe Strada Alexandru Ioan Cuza/Str. Iacob Negruzzi, în care au fost implicate 2 autoturisme în mişcare şi 4 staţionate.

"În urma evenimentului rutier, a rezultat o victimă, bărbat în vârstă de 36 de ani, pasager intr-unul dintre autoturisme. Se efectuează cercetări pentru stabilirea cu exactitate a cauzelor şi împrejurărilor producerii evenimentului rutier. Conducătorii auto au fost testaţi, rezultatul fiind 0", precizează Poliţia Rutieră.

FOTO: Ministrul Transporturilor, Răzvan Cuc, a avut un accident rutier în Capitală, în această dimineaţă (sursa: Digi24)

loading...